ข้ามเวลาหารัก
ข้ามเวลาหารัก เป็นละครแนว มิวสิคัล ออน ทีวี ของบริษัท เอ็กแซ็กท์ และ ซีเนริโอ จำกัด ผลงานกำกับการแสดงโดย ถกลเกียรติ วีรวรรณ บทโทรทัศน์โดย พิมพ์มาดา พัฒนอลงกรณ์, ศุภกร เหรียญสุวรรณ, ชวนนท์ สารพัฒน์, อภิศรา วงศกร, กรณิภา ตวงมุสิทธิ์ และ นำแสดงโดย สินจัย เปล่งพานิช และ สุกฤษฎิ์ วิเศษแก้ว ออกอากาศทุกวันจันทร์-พฤหัสบดี ทางสถานีวิทยุโทรทัศน์กองทัพบกช่อง 5 เริ่มออกฉายวันแรกวันที่ 18 เมษายน พ.ศ. 2554
ปี พ.ศ. 2535 ของชายหนุ่มที่ชื่อ เพชร นักร้องในผับมีความฝันอยากมีชื่อเสียงโด่งดัง โดยมี แพรพิมพ์ แฟนสาว คอยให้กำลังใจอยู่เสมอ แต่พ่อของแพรพิมพ์นั้นไม่ชอบเพชรจึงวางแผนให้พิมพ์หมั้นกับ พิษณุ พิมพ์และเพชรจึงหนีไปอยู่ด้วยกันที่หัวหิน วันหนึ่งทั้งคู่ได้ไปเที่ยวงานวัด แล้วเกิดมีปากเสียงกัน เพชรจึงแยกตัวจากพิมพ์ไปที่ซุ้มหมอดู และได้พบกับเจ้าพ่อพญาดำ เทพารักษ์ประจำต้นไทร ที่รู้ว่าเพชรมีเคราะห์หนัก จึงใช้อิทธิฤทธิ์ดึงเพชรไปยังปี พ.ศ. 2554 เพื่อให้เพชรได้เห็นอนาคตตัวเอง เพชร ข้ามเวลามาอีก 19 ปีข้างหน้า และได้เห็นภาพของพิมพ์ ในวัย 43 ปี ที่มี เหมือนไหม เป็นลูกสาว เพชรดีใจคิดว่าเป็นลูกของตัวเอง แต่ทว่าที่แท้สามีของพิมพ์คือพิษณุ เพชรเสียใจมาก จึงกลับไปยังบ้านเก่าในอนาคต ทุกคนก็ตกใจราวกับเห็นผี เพชรจึงได้รู้ว่า เขาเสียชีวิตในคืนวันเที่ยวงานวัดกับพิมพ์นั่นเอง เพชรจึงตัดสินใจอยู่ในอนาคตเพื่อสืบหาสาเหตุการตายของตัวเอง เพื่อที่จะกลับไปแก้ไขเหตุการณ์ในอดีตไม่ให้ตัวเองต้องตาย
เจ้าของโรงเรียนร้องเพลง แต่งงานกับลูกชายนักการเมือง มีลูกสาว 1 คน ชีวิตครอบครัวแทบจะไม่มีความสุข เพราะแพรพิมพ์มีความรักในอดีตที่เจ็บปวดและฝังใจ
หนุ่มขี้เล่น อารมณ์ดี รักเสียงเพลง ใฝ่ฝันอยากเป็นนักร้อง ภายนอกดูตลกไปวันๆ แต่ความจริงเป็นคนเด็ดเดี่ยว เชื่อมั่นว่าความรักที่มีต่อแพรพิมพ์จะชนะใจพ่อของเธอได้
เด็กสาว นิสัยร่าเริง มองโลกในแง่ดี ลูกนายแพทย์ชื่อดัง คบหาเป็นแฟนกับเพชร และเชื่อมั่นว่าความดีของเพชรจะเอาชนะอุปสรรคทุกอย่างได้
พนักงานร้านขายกาแฟ ทำงานเลี้ยงตัวเองมาตั้งแต่เด็ก นิสัยห้าวๆ พูดจาขวานผ่าซากแต่จริงใจ มีพรสวรรค์ในการเป็นศิลปิน แอบรักเหมือนไหม ลูกสาวแพรพิมพ์
ลูกสาวแพรพิมพ์ ภายนอกดูบอบบาง แต่จริงๆเป็นคนเข้มแข็ง เก่งทั้งร้องทั้งเต้น แต่มีปมในใจว่าพ่อไม่รัก จึงพยายามทำทุกอย่างให้พ่อภูมิใจ
ครูสอนร้องเพลง เพื่อนสนิทของแพรพิมพ์ เป็นคนคอยช่วยเหลือให้คำปรึกษา และอยู่เคียงข้างแพรพิมพ์เสมอ
ลูกพี่ลูกน้องของแพรพิมพ์ นิสัยร่าเริง ขี้เล่น รักการเต้น ตอนเป็นเด็กรักและผูกพันกับเพชรมาก
สาวเปรี้ยวสุดมั่น นิสัยขี้อิจฉา ทะเยอทะยาน ชอบเอาชนะ และทำทุกอย่างได้เพื่อเงิน
เพลย์บอยหนุ่มไฮโซ ถูกตามใจมาตั้งแต่เด็กเลยกลายเป็นคนเห็นแก่ตัว ชอบดูถูกคนอื่น ตามจีบเหมือนไหมแข่งกับคิด
นักธุรกิจใหญ่ สามีของแพรพิมพ์ ภายนอกดูร้ายกาจ เจ้าคิดเจ้าแค้น มีความหลังที่เจ็บปวด และไม่สามารถบอกใครได้
ไฮโซสาว ภรรยาลับของพิษณุ ร้ายลึก ทำได้ทุกอย่างเพื่อสิ่งที่ต้องการ รวมทั้งกำจัดแพรพิมพ์ไปจากพิษณุ
ยายของเพชร ชอบทานลอดช่องสิงคโปร์ ถูกส่งตัวไปอยู่บ้านพักคนชราหลังจากที่เพชรเสียชีวิตได้ไม่นาน
พ่อของแพรพิมพ์ เป็นคนขัดขวางความรักระหว่างเพชรกับพิมพ์ เพราะเห็นว่าเพชรเป็นนักร้องที่ไม่มีอนาคต และหมั้นหมายพิมพ์ไว้ให้กับพิษณุ
นักการเมืองชื่อดัง พ่อของพิษณุ เป็นผู้ที่มีส่วนเกี่ยวข้องกับการเสียชีวิตของเพชรในอดีต และเป็นต้นเหตุที่ทำให้เพชรต้องข้ามเวลามาสืบหาความจริงทั้งหมด
เทวดาเจ้าของศาลที่เพชรกราบไหว้มาตั้งแต่เด็ก เป็นผู้ที่พาเพชรข้ามเวลามาสู่ปี พ.ศ. 2554 และคอยช่วยเพชรสืบหาความจริงในอนาคต
ลุงขี้เมาที่เดินชนกับเพชรในงานวัด และเป็นแพะรับบาปที่ถูกพลากรใส่ร้ายว่าเป็นคนฆ่าเพชร จนต้องติดคุกถึง 20 ปี
เด็กที่ชอบมาปีนต้นไทรของเจ้าพ่อพญาดำ รู้จักกับเพชรมาตั้งแต่เด็กๆ เมื่อเพชรข้ามเวลามาเลยคิดว่าวิญญาณของเพชรตามมาหลอกหลอน เนื่องจากวันที่เพชรเสียชีวิต เขาก็ไปงานศพของเพชร จึงหวาดกลัวทุกครั้งที่เจอหน้าเพชร
ลูกชายของเปี๊ยก ซึ่งมีหน้าตาและนิสัยเหมือนกับเปี๊ยกตอนเด็กๆ
ภรรยาของเปี๊ยก เป็นแม่ค้าขายอาหารตามสั่งที่เพชรมักมากินอยู่บ่อยๆ ซึ่งไม่ทราบเรื่องราวการตายของเพชรในอดีต จึงมักจะด่าว่าเปี๊ยกเพ้อเจ้อเมื่อพูดว่าเพชรเป็นผี